Argilkolora turdo

La Argilkolora turdo aŭ Kotokolora turdo aŭ bruna turdoOrnitologia taksonomio. () estas amerika birdospecio el la familio de turdedoj. Ĝi estas la nacia birdo de Kostariko, kie ĝi estas kutime konata laŭ la nomo de yigüirro [jiguIRo].

Taksonomio
Laŭ AviListAviList v2025, konsultita la 3-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Turdidae - turdedoj
Turdus Linnaeus, C, 1758 - turdo
Turdus grayi Bonaparte, CLJL, 1838 - bruna turdo
Turdus grayi tamaulipensis (Nelson, EW, 1897)
Turdus grayi microrhynchus Lowery, GH; Newman, RJ, 1949
Turdus grayi lanyoni Dickerman, RW, 1981
Turdus grayi yucatanensis Phillips, AR, 1991
Turdus grayi linnaei Phillips, AR, 1966
Turdus grayi grayi Bonaparte, CLJL, 1838
Turdus grayi megas Miller, WD; Griscom, L, 1925
Turdus grayi casius (Bonaparte, CLJL, 1855)
Turdus grayi incomptus (Bangs, O, 1898)
Turdus grayi suarezi Avendaño, JE; Cuervo, AM; Montoya, P; Pulgarín-R, PC; Stiles, FG, 2021

Distribuo kaj habitato
La teritorio estas el suda Teksaso (kie ĝi rapide etendiĝas) al norda Kolombio. Okcidente kaj norde de la Terkolo de Tehuantepeko, ĝi limiĝas je la atlantikaj deklivoj, escepte populacio de ĉirkaŭ urbo Oaxaca kiu probable devenas el eskapitaj kaĝobirdoj.

eta|maldekstra|San José, Costa Rica
 Aspekto 
Ĝia ĝenerala aspekto kaj kutimaro similas al aliaj turdoj de la genro Turdus kiaj la migra turdo. Ĝi estas ĉirkaŭ samlonga aŭ iomete pli malgranda: 23–27 cm kaj pezas 74—76 g mezaveraĝe. La plumaro estas bruneca, iom pli hela sube ol supre, pli hela ĉe flankoj. Ĝenerala bruno estas sufiĉe hela, kvazaŭ de seka koto, kio pravigas ĝian nomon en Esperanto. Birdoj el humidaj regionoj estas pli malhelaj ol tiuj de la sekaj regionoj. La gorĝo estas iom stria. Nematuruloj havas nuancan makuladon ĉe dorso kaj subaj partoj. La beko estas verdecflava kun malhela bazo, la kruroj estas rozeckoloraj aŭ karnokoloraj, kaj la irisoj estas ruĝecaj.

Kantado
La kanto, sufiĉe malaltatona kaj kun malrapida frekvenco, konsistas el multaj lantaj muzikaj frazoj kiuj estas ofte ripetitaj malregule. La fulgalvoko tok estas kiel tiu de la migra turdo, sed pli akra.

 Ekologio 
En multe de ĝia teritorio ĝi estas kutima en kortoj kaj ĝardenoj, simile al kelkaj aliaj turdoj kiaj la migra turdo, la nigra turdo kaj la kantoturdo. En 1977, la kostarikanoj elektis la birdon yigüirro kiel nacian simbolon (super multaj pli koloraj birdoj kiuj loĝas tiun landon) pro ĝia forta kaj melodia kanto kiu ĉiam aŭdeblas komence de la pluvsezono. Krome, malkiel multaj el la arbaraj kantobirdoj de Kosta-Riko, tiu birdo estis ĉiam familiara al la ĝenerala populacio ekde la frua historio de la lando, danke al la tendenco de la specio loĝi ĉe domoj kaj homaj setlejojMuseos de Costa Rica: Simbolos Patrios: El Yigüirro [en hispana]. Elŝutita la 15an de septembro 2007.

La Argilkolora turdo kutime manĝas fruktonEkz. de Trophis racemosa (Moraceae) kaj foje de Gumbo-limbo (Bursera simaruba): Foster (2007). kaj senvertebrulojn sur grundo aŭ ĉe ĝi, sole aŭ en paroj, sed aroj povas manĝi alte en fruktarboj. Ili sekvas armeformikojn por manĝi etajn predojn ĝenitajn de la formikokolonoj.

Ili konstruas grandan tasforman neston de herbo, musko kaj koto sur firma subtenilo supergrunde, kio povas inkludi homajn konstruaĵojn kiel ĉe fenestroj. La ino demetas 2 al 4 palbluajn ovojn kun ruĝbrunaj kaj grizaj markoj inter marto kaj julio kaj multaj faras duan ovodemetadon. Ili estas agresemaj en defendo de sia nesto, sed krome ili ne estas specife teritoriaj.

 Referencoj 

 BirdLife International, 2004, 51632, Turdus grayi, 12a Majo 2006. Malplej zorgiga.
 Foster, Mercedes S. (2007): The potential of fruiting trees to enhance converted habitats for migrating birds in southern Mexico. Bird Conservation International 17(1): 45-61.  PDF plena teksto.
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. ISBN 0-19-854012-4.
 David Allen Sibley (2000): The Sibley Guide to Birds. Alfred A. Knopf, New York. ISBN 0-679-45122-6.

 Eksteraj ligiloj 

 Paĝo el eNature .
 The Sights and Sounds of Costa Rica  kun 2 sonarkivoj de Argilkolora turdo.

Kategorio:Turdedoj
Kategorio:Birdoj de Ameriko